stanford-oval/wikipedia huggingface dataset:
Moment of Glory
Aiheesta muualla

Moment of Glory Discogsissa. (englanniksi)
Albumi Moment of Glory Encyclopaedia Metallum -sivustolla (englanniksi)
Scorpions
| --- | --- |
Studiolbumit:   Lonesome Crow  Fly to the Rainbow  In Trance  Virgin Killer  Taken By Force  Lovedrive  Animal Magnetism  Blackout  Love at First Sting  Savage Amusement  Crazy World  Face the Heat  Pure Instinct  Eye II Eye  Moment of Glory  Unbreakable  Humanity: Hour 1  Sting in the Tail  Comeblack  Return to Forever  Rock Believer 
Livealbumit:   Tokyo Tapes  World Wide Live  Live Bites  Acoustica  Live 2011: Get Your Sting & Blackout  MTV Unplugged - Live in Athens 
Kokoelmat:   Action  Rock Galaxy  Hot & Heavy  Best Of Scorpions  Best Of Scorpions, Vol. 2  Gold Ballads  Best of Rockers 'n' Ballads  Hot & Slow (The Best Of The Ballads)  Still Loving You  Deadly Sting: The Mercury Years  Big City Nights  Master Series  Best Of Scorpions: Millenium Collection  Box Of Scorpions  The Platinum Collection  No. 1's  Gold   Deadliest Stings: Greatest Hits  Icon  Icon 2  Wind of Change: The Collection  Born to Touch Your Feelings: Best of Rock Ballads 
Singlet:   In Trance  He's A Woman - She's A Man  All Night Long  Lovedrive  Is There Anybody There  Another Piece Of Meat  Make It Real  The Zoo  Hey You  Can't Live Without You  Now  No One Like You  Still Loving You  Big City Nights  Rock You Like A Hurricane  Coming Home  Rhythm Of Love  Believe In Love  Passion Rules The Game  Can't Explain  Living For Tomorrow  Wind of Change  Send Me an Angel  Hit Between The Eyes  Tease Me Please Me  Don't Believe Her  White Dove  Alien Nation  No Pain No Gain  Under The Same Sun  Woman  You And I  Does Anyone Know  Wild Child  Where The River Flows  Over The Top  Edge Of Time  When You Came Into My Life  To Be No. 1  10 Light Years Away  Eye To Eye  Mysterious  Aleyah  Moment Of Glory  Hurricane 2000  Here In My Heart  When Love Kills Love
Newfoundlandin dollari

| Newfoundlandin dollari Newfoundland dollar (englanniksi) Dollar Talaimh an Éisc (iiriksi) Dollar de Terre-Neuve (ranskaksi) |
| --- | --- |

Keskuspankki:  Department of Finance and Customs
Symboli:  $ tai NF$
Käyttäjät:   Newfoundlandin siirtomaa  Newfoundlandin dominio
Jaettava yksikkö:  cent
Dollari oli Newfoundlandin siirtomaan sekä Newfoundlandin dominion valuuttana vuodesta 1865 vuoteen 1949, jolloin Newfoundlandista tuli Kanadan provinssi. Se jaettiin sataan centiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Newfoundland dollar
Na Hong-jin

| Na Hong-jin |
| --- | --- |

Henkilötiedot
Syntynyt: 1974 Soul, Etelä-Korea
Ammatti:  Ohjaaja  Käsikirjoittaja
Aiheesta muualla
IMDb 
Na Hong-jin (s. 1974) on korealainen elokuvaohjaaja ja käsikirjoittaja. Vuonna 2008 hän voitti parhaan ohjaajan palkinnon Grand Bell Awards -gaalassa sekä Korean Film Awards -tilaisuudessa esikoisohjauksestaan The Chaser (추격자).
Hänen seuraava vuonna 2010 valmistunut elokuvansa Hwanghae (황해, engl. The Yellow See tai The Murderer) esitettiin vuoden 2011 Cannesin elokuvafestifaalilla. Hänen kolmas elokuvansa oli 2016 valmistunut Goksung (곡성, eng. The Wailing, The Strangers), genrerajoja rikkonut kauhuelokuva, josta tuli myös taloudellinen menestys ja voitti lukuisia palkintoja. Myös Goksung esitettiin Cannesin elokuvafestivaalilla.
Filmografia

Go-su-bu-ji (lyhytelokuva, 2004) - cinematografi
A Perfect Red Snapper Dish (short film, 2005) - ohjaus, käsikirjoitus
Sweat (lyhytelokuva, 2007) - ohjaus, käsiskirjoitus
Carnival (lyhytelokuva, 2007) - näyttelijä
The Chaser (2008) - ohjaus, käsikirjoitus
Hwanghae (2010) - ohjaus, käsikirjoitus
Goksung (2016) - ohjaus, käsikirjoitus
Palkinnot

2017 22. Chunsa Film Art Awards: Paras ohjaus (Goksung)
2016 16. Director's Cut Awards: Paras ohjaus (Goksung)
2016 37. Blue Dragon Film Awards: Paras ohjaus,  paras käsikirjoitus (Goksung)
2016 Korea Film Actor's Association Top Star Awards:  Paras ohjaus (Goksung)
2016 Korean Film Producers Association Awards:  Paras ohjaus (Goksung)
2017 8. KOFRA Film Awards:  Paras elokuva, paras ohjaus (Goksung)
2017 11th Asian Film Awards:  Best Director (Goksung)
Nekhbet

Nekhbet (myös Nechbet tai Nekhebit)  oli muinaisen Egyptin mytologiassa palvottu kotkajumalatar ja Nekhebin kaupungin suojelupyhimys. Hänet kuvattiin kotkan hahmossa, sillä se oli Egyptissä lapsen adoptoineen äidin symboli. Nekhbetin ajateltiin adoptoineen kaupungin turvaansa. Nekhbetin papittaria kutsuttiin nimellä muu, ”äidit”, ja he pukeutuivat korppikotkan sulista tehtyihin viittoihin.
Myöhemmin Nekhbetistä tuli Wadjet-jumalattaren tapaan faaraoiden suojelija ja hänet kuvattiinkin usein korppikotkan hahmossa faaraon päähineessä ja Wadjet-jumalatarta symboloivan uraeuksen kanssa. Hän edusti symbolisesti Ylä-Egyptiä, jossa häntä erityisesti palvottiin. Häntä pidettiin Hapyn, Niilin jumalan, puolisona. Egyptin vanhin oraakkeli oli Nekhbetin pyhättö Nekhebissä, alkuperäisessä kuolleiden kaupungissa.
Taiteessa Nekhbet kuvattiin valkoisena korppikotkana, puhtauden symbolina, joka oli aina esillä faaraon kaksoiskruunussa. Yleensä Nekhbet levitti kuvissa siipiään kuninkaallisen kuvan yllä kynsissään ikuisuuden symboli. Häntä pidetään joskus egyptiläisissä uskomuksissa äitien äitinä ja maailman luojana.
Faaraon Nebty-nimi esiteltiin Nekhbetiä ja Wadjetia kuvaavalla hieroglyfillä, joka symboloi kahden maan liittoa.
Aiheesta muualla

Wikimedia Commonsissa on kuvia tai muita tiedostoja aiheesta .
Egyptian Gods: Nekhbet Egyptian Gods and Goddesses. Viitattu 29.7.2018 (englanniksi) .
Egyptian Gods and Goddesses : Ma'at, Nekhebet, Nephthys, Nut, Osiris Nekhebet. Arkistoitu 16.7.2018. Viitattu 29.7.2018 (englanniksi) .
Seawright, Caroline: Nekhbet, Goddess of Upper Egypt, Childbirth and Protector of Pharaoh Thekeep.org.  2001. Arkistoitu 29.7.2018. Viitattu 29.7.2018 (englanniksi) .
Niemen tehtaat

Niemen tehtaiden Vammalan tehdas.
Niemen Tehtaat Oy on Sastamalassa toimiva Suomen vanhin huonekaluvalmistaja. Se on myös Suomen suurimpia ja merkittävimpiä huonekaluvalmistajia. Nykyinen toimitusjohtaja on Panu Niemi.
Yrityksellä on Sastamalassa kaksi tehdasta, Vammalassa ja Suoden­niemellä. Samaan yritysryhmään kuuluvat nykyisin myös vammalalaiset metallikalusteita valmistava Niemi Steel Ky ja konepaja NH-Koneistus Oy, kuopiolainen Stemma Kaluste Parkkonen sekä moottoripyörävarusteiden verkkokauppa Mosquito Biker Oy. Vietnamissa toimii tytäryhtiö Niemen Tehtaat Vietnam Ltd., jossa valmistetaan sisä- ja ulkokalusteita sekä käydään tradingkauppaa.
Yritys on toiminut saman perheen omistuksessa vuodesta 1898, nyt neljännessä polvessa. Toiminnan aloitti torpassaan Wilho Niemi valmistamalla pääasiassa piippuja, nappeja sekä riippumattojen ja verkkokassien puuosia. Pian valikoima laajeni lasten huonekaluihin, keinu­hevosiin ja keinu­tuoleihin. Tämän myötä yritys siirtyi 1900-luvun alussa isompiin tiloihin Tyrväänkylään.
1920-luvulla valikoima laajeni lasten leikkikaluihin. Samaan aikaan työntekijöitä oli kuusi. 1930-luvulla yritys siirtyi sähkövoiman ääreen sekä kasvatti valikoimaa ja työntekijämäärää. Sota-aikana lelujen valmistus väheni, mutta pysyi kuitenkin hallitsevassa asemassa 1950-luvulle asti. Silloin pääpaino siirtyi huonekaluihin. Valikoimiin tulivat nyttemmin klassikoiksi muodostuneet Niemen pinnasänky ja syöttötuoli.
1960- ja 1970-luku olivat kasvun ja uudistumisen aikaa. Silloin siirryttiin levymaateriaaleihin, panostettiin muotoiluun, uudistettiin konekantaa, rationalisoitiin toimintoja ja tuotiin markkinoille uusia tuotteita. 1981 mainetta niittivät Lahden asuntomessutalossa esillä ollut uutuussarja Arnica sekä Vuoden Huonekaluksi valittu Linea-eteiskalustesarja.
1986 yritys osti Suodenniemeltä sahan, jonka ympärille rakennettiin nykyinen kokopuukalusteita valmistava tehdas. Vammalan tehdas keskittyi pääasiassa levykalusteisiin. 1990-luvulla lisääntyi yrityksen vienti ja samalla pyrittiin vastaamaan kotimaassa lisääntyvän tuonnin aiheuttamaan haasteeseen.
Nykyään yrityksen tuotannosta vientiin menee noin kolmannes. Merkittäviä kohdemaita ovat Ruotsi, Venäjä ja Baltian maat.
Aiheesta muualla

Yrityksen kotisivut
Nekouzin piiri

Nekouzin piiri (ven. Некоузский район, Nekouzski raion) on kunnallinen itsehallintoalue Jaroslavlin alueella Venäjällä. Vuonna 1929 perustetun piirin pinta-ala on 1954,4 neliökilometriä. Asukkaita on 17 400 henkeä (vuonna 2010).
Nekouzin piiri sijaitsee Jaroslavlin alueen luoteisosassa. Se rajoittuu pohjoisessa Breitovon, idässä Rybinskin ja etelässä Myškinin piireihin sekä lännessä Tverin alueeseen. Pinta-alasta 27 % on maatalousmaata ja 22 % metsää. Hyötykaivannaisiin kuuluvat huomattavat turvevarat.
Piiriin kuuluu neljä maalaiskuntaa: Nekouz (keskuspaikka Novyi Nekouz), Oktjabr, Vereteja (keskuspaikka Borok) ja Volga. Asutuskeskuksia on yhteensä 386. Hallinnollinen keskus on Novyi Nekouzin kylä.
Piirin kautta kulkee Sonkovon ja Rybinskin välinen rautatie. Pääelinkeino on maa- ja metsätalous. Teollisuutta edustavat Mokeiha-Zybinskojen turvetuotantoyritys ja Real Sorbin zeoliittitehdas. Borokin taajamassa toimii Venäjän tiedeakatemian sisävesibiologian instituutti ja geofyysinen observatorio.
Nähtävyyksiin kuuluvat vanhat kirkot, Novinskojen ja Borokin kartanoalueet sekä Volgan paperitehtaan rakennukset. Novyi Nekouzissa on kotiseutumuseo. Paikallislehtenä ilmestyy Vperjod.
Aiheesta muualla

Nekouzin piirin sivusto (venäjäksi)
Newcombin paradoksi

Newcombin paradoksi on ajatuskoe ja paradoksi, joka on nimetty keksijänsä, fyysikko William Newcombin mukaan. Sen teki tunnetuksi filosofi Robert Nozick.
Paradoksi kuuluu seuraavasti: Mahtiolento toisesta galaksin osasta antaa sinulle kaksi laatikkoa: ensimmäinen on avoin ja toinen on suljettu. Avoimessa laatikossa on tuhannen dollarin seteli. Suljetussa laatikossa on joko miljoona dollaria tai ei mitään. Saat valita joko molemmat laatikot tai pelkästään suljetun laatikon.
Olento on kykenevä ennustamaan hyvin luotettavasti, mitä kuka tahansa ihminen päättää tehdä. Jos päätät ottaa pelkän avaamattoman laatikon, laittaa olento siihen miljoonan; jos päätät ottaa molemmat laatikot, jää suljettu laatikko tyhjäksi. Koe on toistettu 999 ihmisellä eikä olento ole erehtynyt vielä kertaakaan.[lähde? ]. Kannattaako sinun siis valita suljettu laatikko vai molemmat?
Toisaalta todisteet osoittavat, että jos otat pelkän suljetun laatikon, saat miljoona dollaria, ja jos otat molemmat, saat tuhat. Olisi täten typerää valita molemmat laatikot. Toisaalta jo joutuessasi valinnan eteen, on suljetussa laatikossa valmiiksi joko miljoona, tai sitten ei. Oli suljettu laatikko tyhjä tai ei, ansaitset kummatkin laatikot valitessasi tuhat dollaria enemmän kuin valitsemalla vain suljetun laatikon.
Musta (heraldiikka)

Esimerkkivaakuna, jossa näkyy musta väri ja sitä vastaava skraffeeraus eli viivakuvaus.
Musta (ransk. sable) on heraldinen tinktuuri ja yksi heraldiikassa tyypillisesti käytetyistä viidestä väristä. Se on saanut ranskan- ja englanninkielisen nimensä soopelista (sable).
Mustaa tinktuuria on aiemmin lähinnä runollisessa mielessä kutsuttu Saturnuksen ja timantin väriksi.
Esimerkkejä

Englantilaisen Foljambe-suvun vaakuna
Kangasniemen vaakuna
Hückelhovenin vaakuna
Aiheesta muualla

Kuvia tai muita tiedostoja aiheesta Musta (heraldiikka) Wikimedia Commonsissa
Māris Bružiks

| Mitalit> Miesten yleisurheilu.Maa:  Neuvostoliitto.EM-kilpailut  | Mitalit> Miesten yleisurheilu.Maa:  Neuvostoliitto.EM-kilpailut  | Mitalit> Miesten yleisurheilu.Maa:  Neuvostoliitto.EM-kilpailut  | Miesten yleisurheilu> Maa:  Neuvostoliitto. |
| --- | --- | --- | --- |
|  Hopeaa | Stuttgart 1986 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 1986 | kolmiloikka |  |
Maa:  Latvia
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Toronto 1993 | kolmiloikka |  |
| EM-kilpailut  | EM-kilpailut  | EM-kilpailut  |  |
|  Pronssia | Helsinki 1994 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Tukholma 1996 | kolmiloikka |  |
Māris Bružiks (s. 25. elokuuta 1962 Pļaviņas, Aizkrauklen piiri) on latvialainen kolmiloikkaaja, joka aktiiviurallaan edusti myös Neuvostoliittoa. Hän on pituudeltaan 187 cm ja hän edusti Aizkraukles Vārpa -seuraa.
Bružiks voitti sisäratojen Euroopan-mestaruuden Madridissa 1986 sisäratojen maailmanennätystuloksella 17,54 m. Hän sai samana vuonna hopeaa Stuttgartin EM-kilpailuissa tuloksella 17,33. Hän sijoittui seitsemänneksi MM-hallikilpailuissa Indianapolisissa 1987 ja sai samana vuonna pronssia universiadeissa tuloksella 16,90.
Bružiks sijoittui 1992 neljänneksi Genovan EM-hallikilpailuissa, kymmenenneksi Barcelonan olympialaisissa ja neljänneksi Havannan maailmancupissa. Hän sai hopeaa sisäratojen MM-kilpailuissa Torontossa 1993 tuloksella 17,36, mutta karsiutui loppukilpailusta Stuttgartin MM-kilpailuissa.
Bružiks sijoittui kuudenneksi Pariisin EM-hallikilpailuissa 1994. Hän sai samana vuonna pronssia Helsingin EM-kilpailuissa tuloksella 17,20 ja oli viides GP-finaalissa. Hän sijoittui kymmenenneksi Göteborgin MM-kilpailuissa 1995.
Bružiks voitti sisäratojen Euroopan-mestaruuden Tukholmassa 1996 tuloksella 16,97. Hän karsiutui loppukilpailusta Ateenan MM-kilpailuissa 1997.
Bružiks voitti Latvian-mestaruuden ulkoradoilla 1992–1995 ja 1997–1998 sekä sisäradoilla 1993 ja 1996.
Henkilökohtaiset ennätykset

Lähde: IAAF
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Kolmiloikka | 17,56 | Riika | 3. syyskuuta 1988 |
Henkilökohtaiset ennätykset > Sisäradat

| Laji | Tulos | Paikka | Päivä |
| --- | --- | --- | --- |
| Kolmiloikka | 17,54 | Madrid | 23. helmikuuta 1986 |
Redrama

| Lasse Mellberg |
| --- | --- |
 Redrama esiintymässä vuonna 2015
Henkilötiedot
Syntynyt: 2. lokakuuta 1977 (ikä 47) Helsinki
Ammatti:  rap-artisti, laulaja-lauluntekijä, musiikkituottaja
Muusikko
Taiteilijanimi:  Redrama
Laulukielet:  englanti, ruotsi, suomi
Aktiivisena:  2000–
Tyylilajit:  rap, dancepop
Soittimet:  laulu, kitara, basso, rhodes, koskettimet, MPC
Yhtyeet:  Conscious Youths The Profets Alien Allies GG Caravan Julkinen Sana
Levy-yhtiöt:  Virgin, Rähinä, EMI, Sony Music
  [ Muokkaa Wikidatassa ] [ ohje ]  
Redrama (oikealta nimeltään Lasse Mellberg, s. 2. lokakuuta 1977 Helsinki) on läpimurtonsa vuonna 2003 tehnyt suomalainen rap-artisti. Englanniksi esiintyvä Redrama oli osa Alien Allies -ryhmää, johon kuuluivat myös norjalaiset Paperboys ja Madcon. Redrama voitti englanninkielisen rapin Suomen mestaruuden vuonna 2001. Redraman taiteilijanimi tulee englannin sanoista re- ('uudelleen') ja drama ('draama'). Mellberg ei ole tarkoittanut nimen tarkoittavan punaista (engl. red).[lähde? ]
Yksityiselämä

Redrama syntyi ruotsinkieliseen perheeseen Helsingissä vuonna 1977, ja vietti lapsuutensa Kauniaisissa. Hänen äitinsä on lastentarhanopettaja ja isänsä eläkkeellä. Vanhemmat erosivat hänen ollessaan 14-vuotias ja hän jäi asumaan äitinsä ja kahden sisaruksensa kanssa. Redraman pikkuveli Albert kuoli marraskuussa 2010. Vähän ennen tätä Redrama oli tullut uskoon ja vaihtanut elämänsä suuntaa muun muassa lopettamalla päihteiden käytön, joka muodostui hänelle jo ongelmaksi ja hän on muun muassa yrittänyt tappaa itsensä kahdesti.
 Hän on kertonut veljensä kuoleman jälkeisen ajan olleen raskasta, mutta on selvinnyt musiikin ja uskon avulla. Hän myös kertoo rukoilevansa ja lukevansa Raamattua päivittäin.
Yksityiselämä > Huumausaine- ja dopingrikostuomiot

Redramaa vastaan nostettiin marraskuussa 2023 Itä-Uudenmaan käräjäoikeudessa syyte kahdesta dopingrikoksesta ja yhdestä huumausainerikoksesta. Huumausainerikoksessa on kyse psilosybliiniä sisältävien sienien tilaamisesta Alankomaista. Suomessa psilosyybinisienten keräys, kasvatus, hallussapito, käyttö, myynti, luovuttaminen ja hankkiminen on laitonta. Sienet luokitellaan Suomen lainsäädännössä huumausaineeksi, koska ne aiheuttavat aistiharhoja. Hänet tuomittiin kesäkuussa 2024 Itä-Uudenmaan käräjäoikeudessa näistä rikoksista viiden kuukauden ehdolliseen vankeuteen.
Ura

Redrama on soolouransa lisäksi tehnyt yhteistyötä muun muassa Asan, Steen1:n, Kapasiteettiyksikön, Murmurecordingsin, Indievidualin ja D12:n Proofin kanssa. Hän on myös sanoittanut, säveltänyt ja tuottanut kappaleita muille artisteille kuten A. J. McLean, Anna Abreulle, Asalle, Madconille ja Brädille. Hän esiintyy myös kokoonpanoissa GG Caravan ja Ricky Tick Big Band & Julkinen Sana.
Ura > 2001–2004: Levytyssopimus ja esikoisalbumi

Redrama voitti Rap SM -kilpailut vuonna 2001 englanninkielisellä räpillä. Redraman ensimmäinen julkaisu oli Redrama EP vuonna 2001. EP sisälsi seitsemän kappaletta ja sen julkaisi Incredible Productions. Levyä myytiin muun muassa The Funkiest-levykaupassa ja siitä tuli yksi liikkeen kaikkien aikojen eniten myyneistä julkaisuista. Redrama EP herätti levy-yhtiöiden kiinnostuksen ja vuonna 2002 Redrama teki levytyssopimuksen brittiläisen Virginin kanssa.
Vuonna 2003 julkaistu ensimmäinen albumi Everyday Soundtrack nousi listojen kärkeen ja keräsi Redramalle muutamia palkintojakin. Albumin tuotannosta vastasi suurimmaksi osaksi Redrama itse. Levyltä julkaistiin kolme singleä, joista kappale "Hang It Up" nousi Suomen virallisen singlelistan kärkeen.
Vuonna 2004 Redramasta tehtiin dokumentti, jossa seurattiin hänen elämäänsä studiossa ja kiertueella Gang Starrin kanssa Euroopassa sekä hänen kotonaan. Dokumentin ohjasi Jenny Nyroos ja sen esitti Yle TV2.
Ura > 2005–2008: Street Music

Alkuvuodesta 2005 Euroopan unioni myönsi European Border Breaker -palkinnon Redramalle tämän debyyttialbumista Midemin musiikkimessuilla. Palkinto oli tunnustus esikoisalbumeille, jotka myyvät eniten EU:n jäsenvaltioissa alkuperämaiden ulkopuolella.
Syksyllä 2005 julkaistiin Redraman toinen albumi, Street Music. Levyllä käytettiin aikaisempaa enemmän livesoittimia ja samplejen käyttöä vähennettiin. Levyn hitiksi muodostui albumin nimikappale "Street Music", joka soi runsaasti radiossa. Kappaleesta tehtiin myös musiikkivideo. Levyllä vieraili myös Elastinen kappaleessa "Blessed". Street Music voitti Emma-palkinnon vuoden hiphop/dance-albumista.
Vuonna 2006 Redrama lyöttäytyi yhteen Palefacen ja DJ Mobsterin kanssa. Kolmikon "Still in Charge"-single julkaistiin Stara.fi-viihdeportaalin kautta syyskuussa 2006. Kappaleesta kuvatun musiikkivideon ohjasi newyorkilainen ohjaaja Tii Ricks.
Vuonna 2008 Redrama teki yhdessä jamaikalaisen dancehall-artisti Shaggyn ja JS16:n kanssa jalkapallon EM-kisojen tunnuskappaleen "Like a Superstar".
Ura > 2009–2011: Kolmas albumi ja ero Rähinä Recordista

Redraman kolmas albumi, The Getaway, julkaistiin kesäkuussa 2009. Albumin julkaisi Rähinä Records. Redrama ilmoitti Facebookissa 19. syyskuuta 2010, ettei kuulu enää Rähinä Recordsin artisteihin, eikä esiinny 5. joulukuuta 2010 järjestyssä Rähinä Live-tapahtumassa. Syy tähän oli artistin ja levy-yhtiön keskeiset erimielisyydet. Hän on silti pysynyt sovussa Rähinän artistien kanssa ja aikoo tehdä yhteistyötä heidän kanssaan jatkossakin.
Vuonna 2011 Redrama julkaisi kaksi ilmaislevyä: Cabin Fever Diaries Vol. 1:n sekä Pakkå ruåtsi-EP:n yhdessä ruotsalaisen rap-artisti Jesse P:n kanssa.
Ura > 2012–: Reflection

Vuonna 2012 Redrama teki levytyssopimuksen Sony Music Finlandin alaisuudessa toimivan Rokka-levymerkin kanssa.[lähde? ] Ensimmäinen neljännen albumin single, "Kickstart" nousi sekä single- että latauslistalle. Toukokuussa 2013 julkaistu single "Clouds" kasvatti Redraman suosiota nousten radioiden soitetuimmaksi kappaleeksi ja sijoittuen kolmanneksi ja neljänneksi lataus- ja singlelistalla. Kappaleen musiikkivideota on katsottu YouTubessa yli neljä miljoonaa kertaa ja kuunneltu Spotifyssä yli kymmenen miljoonaa kertaa.
Redraman uran neljäs soololevy Reflection julkaistiin 28. helmikuuta 2014. Se on tehty yhteistyössä tuottaja MGI:n kanssa. Redrama teki kolmen vuoden aikana levyä varten yli 50 kappaletta, joista parhaat 12 päätyivät lopulliselle albumille.[lähde? ] Reflection nousi parhaimmillaan kahdeksannelle sijalle Suomen virallisella albumilistalla. Albumi sekä "Let Go" single ylittivät kultalevyrajan. Lisäksi "Clouds" ylitti tuplaplatinalevyn rajan.
Redrama on ollut yksi The Voice of Finlandin tähtivalmentajista ohjelman neljänneltä tuotantokaudelta lähtien.
Elokuussa 2020 Redrama kertoi työstävänsä uutta materiaalia, joka julkaistaisiin hänen oma musiikkiyhtiönsä Non-Genre kautta.
Redraman elämäkerta ilmestyy syksyllä 2022.
Toukokuussa 2022 julkistettiin, että Redrama on yksi Vain elämää -televisiosarjan kolmannentoista tuotantokauden artisteista.
Redrama on mukana kilpailijana Farmi Suomi -televisio-ohjelmassa, joka kuvataan Pieksämäellä elokuussa 2024.
Julkaisut

Everyday Soundtrack (2003)
Street Music (2005)
The Getaway (2009)
Reflection (2014)
Kirjallisuutta

Lahtela, Johannes: Redrama : liekeistä luovuuteen.  Helsinki:  Otava, 2022.  ISBN 978-951-1-39146-3
Aiheesta muualla

Kuvia tai muita tiedostoja aiheesta Redrama Wikimedia Commonsissa
Redraman kotisivut.
Redrama Last.fm:ssä (englanniksi)
Redrama lauluntekijänä - Fono.fi
Nightline

| Nightline |
| --- | --- |
Tyyli:  uutisohjelma
Kestoaika:  30 min.
Pääosissa:  Ted Koppel (1980–2005) Cynthia McFadden (2005–) Terry Moran (2005–) Martin Bashir (2005–)
Alkuperämaa:   Yhdysvallat
Alkuperäiskieli:  englanti
Verkko:  ABC
Esitetty:  24. maaliskuuta 1980 –
Aiheesta muualla
Virallinen sivusto
IMDb 
Nightline on yhdysvaltalaisen ABC:n myöhäisillan uutisohjelma, jonka tarkoituksena on tarjota syvällisempää tietoa ajankohtaisista uutistapahtumista. Ohjelma kehittyi Iranin panttivankikriisin seuraamista varten 8. marraskuuta 1979 aloitetun ohjelman The Iran Crisis: America Held Hostage pohjalta. Nightlinea isännöi sen alusta alkaen Ted Koppel, kunnes hän jätti ABC:n uutistoimituksen vuonna 2005. Hänen tilalleen tulivat Cynthia McFadden, Terry Moran ja Martin Bashir. Ohjelma sai Peabody-palkinnon vuonna 2002.
Myrkky (täsmennyssivu)

Myrkky on
myrkyllinen aine
Myrkky, kylä Karijoen kunnassa
Myrkky, sarjakuvalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Myrkky”, voi hakea sivunnimihaulla, laajalla sivunnimihaulla tai tekstihaulla.
Susan Sarandon

| Susan Sarandon |
| --- | --- |
 Susan Sarandon vuonna 2017.
Henkilötiedot
Koko nimi:  Susan Abigail Sarandon (o.s. Tomalin)
Syntynyt: 4. lokakuuta 1946 (ikä 78) New York City, New York, Yhdysvallat
Ammatti:  näyttelijä, tuottaja, aktivisti, hyväntekijä
Puoliso:  Chris Sarandon  (vih. 1967; ero 1979)
Lapset:  3
Näyttelijä
Aktiivisena:  1968–
Merkittävät roolit:   The Rocky Horror Picture Show  Thelma ja Louise  Kuolemaantuomittu 
Palkinnot
  Parhaan naispääosan Oscar  1995 Kuolemaantuomittu  katso lisää  
Aiheesta muualla
www.susan-sarandon.com
IMDb 
Elonet
AllMovie
Svensk Filmdatabas
Susan Abigail Sarandon (o.s. Tomalin, s. 4. lokakuuta 1946 New York City, New York) on yhdysvaltalainen Oscar-palkittu näyttelijä, tuottaja, aktivisti ja hyväntekijä. Hän kuuluu sukupolvensa arvostetuimpiin näyttelijöihin sekä on tunnettu yhteiskunnallisesta ja poliittisesta, useita liberaaleja aatteita ajavasta aktivismistaan.
Monipuolisista rooleistaan tunnettu Sarandon aloitti näyttelijänuransa valmistuttuaan yliopistosta, ja hänen ensimmäinen elokuvansa oli Joe – armoton vuodelta 1970. Vuonna 1975 hän näytteli kulttiklassikossa The Rocky Horror Picture Show, jota seurasivat parhaan naispääosan Oscar-ehdokkuudet elokuvissa Atlantic City (1980), Thelma ja Louise (1991), Lorenzon öljy (1992) ja Päämies (1994). Hänet palkittiin parhaan naispääosan Oscarilla roolisuorituksestaan elokuvassa Kuolemaantuomittu (1995). Hänen muihin merkittäviin elokuviinsa lukeutuvat Noidat (1987) ja Vamppi ja veteraani (1988).
Näyttelemisen ja aktivismin lisäksi Sarandon on aktiivinen hyväntekijä. Hän on tehnyt hyväntekeväisyystyötä muun muassa Unicefin lähettiläänä.